
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ

	2022-жылдын «25» ноябры 
	№ 173
	                 Бишкек шаары


«Тамак-аш продукциясынын коопсуздугу жөнүндө» 
Бажы бирлигинин техникалык регламентине (ББ ТР 021/2011) өзгөртүүлөрдү киргизүү тууралуу
Евразия экономикалык бирлиги жөнүндө 2014-жылдын 
29-майындагы келишимдин 52-беренесине жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 29-пунктуна ылайык, Евразия экономикалык комиссиясынын Кеңеши чечти:
1. Бажы бирлигинин комиссиясынын 2011-жылдын 9-декабрындагы № 880 чечими менен кабыл алынган «Тамак-аш продукциясынын коопсуздугу жөнүндө» Бажы бирлигинин техникалык регламентине (ББ ТР 021/2011) тиркемеге ылайык өзгөртүүлөр киргизилсин. 

2. Россия Федерациясынын Өкмөтүнөн «Кондитердик азыктар жана кондитердик өндүрүштүн жарым фабрикаттары. Терминдер жана аныктамалар» мамлекеттер аралык стандартты иштеп чыгууну камсыз кылуу суралсын.
3. Беларусь Республикасынын Өкмөтүнөн төмөнкүлөрдү камсыз кылуу суралсын:
а) «Шоколад, кондитер жана майлуу глазурлар жана формага келтирүү үчүн массалар. Жалпы техникалык шарттар» МС 34383–2018ди кайра кароо;
б) Евразия экономикалык бирлигинин бардык мүчө мамлекеттеринин аймактарында ушул Чечимдин 2-пунктунда жана ушул пункттун «а» пунктчасында көрсөтүлгөн мамлекеттер аралык стандарттар күчүнө киргенден кийин шоколад глазуруна жана анын идентификациялык белгилерине талаптарды коюу боюнча «Тамак-аш продукциясынын коопсуздугу жөнүндө» Бажы бирлигинин техникалык регламентине (ББ ТР 021/2011) белгиленген тартипте өзгөртүүлөрдү кабыл алуу үчүн даярдоо. 

4. Ушул Чечим расмий жарыяланган датадан тартып 210 күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан

	М. Григорян
	И. Петришенко
	С.Жумангарин
	А. Касымалиев
	А. Оверчук


ТИРКЕМЕ
Евразия экономикалык комиссиясынын Кеңешинин 2022-жылдын 
25-ноябрындагы № 173 чечимине
«Тамак-аш продукциясынын коопсуздугу жөнүндө» 

Бажы бирлигинин техникалык регламентине 
(ББ ТР 021/2011) киргизилүүчү

ӨЗГӨРТҮҮЛӨР

1. 1-глава төмөнкүдөй мазмундагы 61-берене менен толукталсын:

«61-берене. Шоколад, шоколад азыктары, шоколад глазуру, шоколад массасы жана какао-продуктулары үчүн коюлуучу айрым талаптар жана идентификациялык белгилер
Шоколад, шоколад азыктары, шоколад глазуру, шоколад массасы жана какао-продуктулары өзүнчө талаптарга шайкеш келүүгө жана 11-тиркемеге ылайык идентификациялык белгилерге ээ болууга тийиш.».

2. 2-тиркемедеги 1-таблицанын 1.4-бөлүмүндө:
а) «Мезофилдик аэробдук жана факультативдүү анаэробдук микроорганизмдердин саны, КОЕ/г, ашык эмес» позициясында: 

«5 x 103» сабында «диабеттик шоколад;» деген сөздөр алып салынсын;
«1 x 104» сабында «кадимки жана десерттик кошундусуз шоколад» деген сөздөр «кошундусуз шоколад: ачуу, кара, кадимки, таттуу» деген сөздөр менен алмаштырылсын;

«5 x 104» сабында «Кошундулары, начинкалары бар шоколад жана «Ассорти» тибиндеги конфеттер, кондитердик плиткалар» деген сөздөр «Кошундулары бар шоколад: ачуу, кара, кадимки, таттуу; Кошундулары бар жана кошундусуз шоколад: сүт, экстрасүт, ак; Начинкалуу шоколад; «Ассорти» тибиндеги конфеттер; Кондитердик плиткалар; жүгүртүүгө чыгарылган шоколад, кондитердик жана майлуу глазурь» деген сөздөр менен алмаштырылсын; 
«1 x 105» сабында «товардык» деген сөз «чекене соодада, коомдук тамактануу уюмдарынын тармагында сатуу үчүн» деген сөздөр менен алмаштырылсын;

б) «Ичеги таякчалары тобунун бактериялары (колиформалар), продуктунун жол берилбечү массасы, г (см3)» позициясында: 
«0,1» сабында ««Ассорти» тибиндеги конфеттер» деген сөздөрдөн кийин «, жүгүртүүгө чыгарылган кондитердик плиткалар, шоколад, кондитердик жана майлуу глазурлар,» деген сөздөр менен толукталсын;

«0,01» сабында «өнөр жайда иштетүү үчүн товардык» деген сөздөр алып салынсын;

в) «Көк дат, КОЕ/г, ашык эмес» позициясында:

«50» сабында:

«Шоколад: кадимки жана десерттик кошундусуз» деген сөздөр «Кошундусуз шоколад: ачуу, кара, кадимки, таттуу» деген сөздөр менен алмаштырылсын; 
«диабеттик;» деген сөз алып салынсын;

«100» сабында «Шоколад жана шоколаддуу конфеттер» деген сөздөр «Кошундулары бар шокалад: ачуу, кара, кадимки, таттуу; Кошундуларсыз жана кошундулары бар шокалад: сүт, экстрасүт, ак; «Ассорти» тибиндеги конфеттер; Кондитердик плиткалар; жүгүртүүгө чыгарылган шоколад, кондитердик жана майлуу глазурь» деген сөздөр менен алмаштырылсын;  
г) «Ачыткылар, КОЕ/г, ашык эмес» позициясында: 

«50» сабында: 
«кондитердик плиткалар» деген сөздөрдөн кийин «, жүгүртүүгө чыгарылган шоколад, кондитердик жана майлуу глазурь» деген сөздөр менен алмаштырылсын; 
«диабеттик;» деген сөз алып салынсын;

«100» сабында «товардык, өнөр жайлык иштетүү үчүн» деген сөздөр алып салынсын. 
3.  Төмөнкүдөй мазмундагы 11-тиркеме менен толукталсын:

«11-тиркеме
«Тамак-аш продукциясынын

коопсуздугу жөнүндө»
Бажы бирлигинин техникалык регламентине (ББ ТР 021/2011)

Шоколад, шоколад азыктары, шоколад глазуру, шоколад массасы жана какао-продуктулары үчүн коюлуучу айрым талаптар жана идентификациялык белгилер

1. Шоколад, шоколад массасына жана какао-продуктуларына төмөнкүдөй талаптар коюлат:

а) ушул пункттун «б» жана «в» пунктчаларында көрсөтүлгөн учурлардан сырткары шоколадды, шоколад массасын жана какао-продуктуларын өндүрүү үчүн какао майынан жана май продукциясынан айырмаланган өсүмдүк майын (жаныбарлар майын) пайдаланууга жол берилбейт;

б) шоколад жана шоколад массасын өндүрүү үчүн ушул документтин 2-пунктунда көрсөтүлгөн какао майынын жана какаонун жалпы кургак калдыгынын курамынын минималдуу маанилерин азайтпастан какао майынын эквиваленттерин жана (же) SOS-тибиндеги какао майынын жакшырткычтарын пайдаланууга жол берилет, ушул пункттун «г» пунктчасына ылайык кошулган тамак-аш ингредиенттерин эске албастан көрсөтүлгөн тамак-аш продукциясынын жалпы массалык үлүшү 5 пайыздан ашпоого тийиш;

в) шоколад жана шоколад массасын өндүрүү үчүн сүт майынан башка жаныбарлардын майын колдонууга жол берилбейт;

г) ушул документтин 2-пунктунда каралган аталган тамак-аш продукциясынын идентификациялык белгилерин аныктоочу кант, таттуулагычтарды жана тамак-аш ингредиенттерин кошпогондо, шоколадга жана шоколад массасына тамак-аш ингредиенттерин аталган тамак-аш продукциясынын массасынын 40 пайызында жана андан аз өлчөмдө кошууга жол берилет;

д) шоколад, шоколад массасы жана какао продуктуларын өндүрүү үчүн шоколаддын же какао продуктуларынын даамын жана (же) жытын туураган ароматизаторлорду колдонууга жол берилбейт.

Мындан тышкары, сүт, экстрасүт жана ак шоколад, сүт, экстрасүт жана ак шоколад массасын, курамында сүт азыктарын камтыган шоколаддын жана шоколад массасынын башка түрлөрүн өндүрүү үчүн сүттүн же каймактын, сүт майынын даамын жана (же) жытын туураган ароматизаторлорду колдонууга жол берилбейт;

е) Начинкалуу шоколаддын жана бөлүнүүчү кошундулары бар шоколаддын физикалык-химиялык көрсөткүчтөрү (бүтүн же майдаланган жаңгак, жер жаңгак, цукат, мейиз, аба акшагы жана башка бөлүнүүчү тамак-аш ингредиенттери) начинкасын жана бөлүнүүчү кошулмаларын эсепке албастан аныкталат.

2. Шоколад, шоколад азыктары, шоколад массасы жана какао продуктулары төмөнкүдөй идентификациялык белгилерге ээ:

а) шоколадга ачуу (же кара), кара, кадимки, таттуу, сүт, экстрасүт, ак шоколад, начинкалуу шоколад жана порошоктогу шоколад кирет, шоколад азыктарына – азыктын жалпы массасынан шоколаддын бөлүнүүчү курамдык бөлүгүнүн 25 пайызын жана андан ашыгын камтыган кондитердик азыктар, какао продуктыларына – майдаланган какао, какао майы, какао порошогу, какао акшагы жана какао-күнжара кирет.

Шоколад азыктарындагы шоколаддын бөлүнүүчү курамдык бөлүгүнө шоколад массасы (ачуу (же кара), кара, кадимки, таттуу, сүт, экстрасүт, ак) же шоколад (ачуу (же кара), кара, кадимки, таттуу, сүт, экстрам сүт, ак) кирет; 
б) шоколад массасы үчүн идентификациялык белгилер жана талаптар Бажы бирлигинин Комиссиясынын 2011-жылдын 9-декабрындагы № 880 чечими менен кабыл алынган «Тамак-аш продукциясынын коопсуздугу жөнүндө» Бажы бирлигинин техникалык регламентинде (ББ ТР 021/2011) белгиленген шоколаддын тиешелүү түрүнө карата коюлган талаптарга окшош. 

в) ачуу (же кара) шоколад 55 пайыз же андан көп какао жалпы кургак калдыгын, анын ичинде 33 пайыз же андан көп какао майын камтышы керек. Эгерде көрсөтүлгөн өлчөмдө какао майы жанчылган какаонун эсебинен камсыздалса, анда ачуу (же кара) шоколад кошумча какао майын кошпостон өндүрүлүшү мүмкүн;

г) кара шоколад 40 пайыз же андан көп какаонун жалпы кургак калдыгын, анын ичинде 20 пайыз же андан көп какао майын камтышы керек. Эгерде көрсөтүлгөн өлчөмдө какао майы жанчылган какаонун эсебинен камсыздалса, анда ачуу шоколад кошумча какао майын кошпостон өндүрүлүшү мүмкүн;

д) кадимки шоколад (же шоколадда) 35 пайыз же андан көп какао жалпы кургак калдыгын, анын ичинде 18 пайыз же андан көп какао майын жана 14 пайыз же андан көп какаонун майсыз кургак калдыгын камтышы керек;

е) таттуу шоколад 30 пайыз же андан көп какаонун жалпы кургак калдыгын, анын ичинде 18 пайыз же андан көп какао майын жана 12 пайыз же андан көп какаонун майсыз кургак калдыгын камтышы керек;

ж) сүттүү шоколад жалпысынан 25 пайыз жана андан көп какаонун жалпы кургак калдыгын, анын ичинде 2,5 пайыз жана андан көп какаонун майсыз кургак калдыгын, 12 пайызын жана андан көп кургак сүт калдыгын, анын ичинде 2,5 пайыз жана андан көп сүт майын камтышы керек;

з) экстрасүттүү шоколад жалпысынан 25 пайыз же андан көп какао майын жана сүт майы камтылганда, 20 пайыз жана андан көп какаонун жалпы кургак калдыгын, анын ичинде 2,5 пайыз жана андан көп какаонун майсыз кургак калдыгын, 20 пайыз жана андан ашык кургак сүт калдыгын, анын ичинде 5 пайыз жана андан көп сүт майын камтышы керек; 

и) ак шоколадда жанчылган какао же какао порошогу камтылбайт, жана 20 пайыз же андан көп какао майын жана 14 пайыз же андан көп кургак сүт калдыгын, анын ичинде 2,5 пайыз же андан көп сүт майын камтылышы керек;

к) порошок шоколады майдаланган порошок түрүндө болот жана 29 пайыз же андан көп какаонун жалпы кургак калдыгын, анын ичинде 15 пайыз же андан көп какао майын камтышы керек;

л) начинкалуу шоколад 25 пайыз же андан көп шокаладдын сырткы бөлүгү начинкадан бөлүүнү камтышы керек. Начинкалуу шоколадга нан азыктары (анын ичинде майлуу нан азыктары), ундан жасалган кондитердик азыктар жана шоколад менен капталган балмуздак кирбейт;

м) шоколаддагы жана шоколад массасындагы какаонун жалпы кургак калдыгы жанчылган какао кургак азыктары, какао майы, какао порошогу, ал эми какаонун майсыз кургак калдыгы жанчылган какао, какао порошогунун кургак майсыз азыктары менен камсыздалат.

Шоколаддагы жана шоколад массасындагы кургак сүт калдыгы сууну кошпогондо, сүттүн курамдык бөлүктөрү менен камсыздалат;

н) жанчылган какао 47 пайыз жана андан көп какао майын камтышы керек, жалпысынан 5 пайызынан ашпаган (майсыз кургак заттарга кайра эсептегенде) какао данектеринин кабыкчасынын (какаовелла) жана какао данектеринин бүчүрүнүн камтылышына жол берилет;

о) какао-акшактар 47 пайыз жана андан ашык какао майын камтууга тийиш, жалпысынан 2 пайыздан ашпаган какао-данектеринин кабыкчасынын (какаовелла) жана какао-данектеринин бүчүрүнүн камтылышына жол берилет;

п) какао майы олеин кислотасына кайра эсептегенде 1,75 пайыз жана андан аз эркин май кислоталарын жана 0,7 пайыз жана андан аз петролей эфирин пайдалануу менен аныкталуучу самынга айланбас заттарды, ал эми пресстөө методу менен алынган какао майы – 0,35 пайыз жана андан аз петролей эфирин пайдалануу менен аныкталуучу самынга айланбас заттарды камтышы керек;

р) какао порошогу жана какао күнжарасы 10дон 20 пайызга чейин майды (какао майын) камтышы керек. Майсыз какао порошогу жана какао күнжарасы 10 пайыздан аз майды (какао майын) камтышы керек. Какао порошогу жана майлуулугу жогору какао күнжарасы 20 пайыз жана андан ашык майды (какао майын) камтышы керек.».


